ઉપરોક્ત ગુન્હાનો ભેદ શોધી કાઢવા ભાવનગર જીલ્લાના પોલીસ અધિક્ષકશ્રી પી.એલ.માલ સાહેબે સુચના કરેલ હોય જે સુચના અન્વયે એસ.ઓ.જી. શાખાના ઇન્ચાર્જ પોલીસ ઇન્સપેકટશ્રી ડી.ડી.પરમાર તથા નૈત્રની ટીમ નાઓએ ટેકનીકલ પાસાઓનો અભ્યાસ કરી ચેઇન સ્નેચરોના સી.સી.ટી.વી. ફુટેજ મેળવીને તપાસ કરતા હતા દરમ્યાન આજરોજ એસ.ઓ.જી. સ્ટાફના પોલીસ કોન્સ. બાવકુદાન ગઢવી તથા યોગીનભાઇ ધાંધલ્યાની સંયુકત બાતમી રાહે હકિકત મળેલ કે ત્રણેય ચેઇન સ્નેચરો મો.સા. નંબર GJ-4-CS-5215 નુ લઇને માલધારી સોસાયટી થી સરદારનગર સર્કલ તરફ લુંટ કરેલ મુદ્દામાલ વેચવા નીકળેલ છે જેથી તુરત સરદારનગર સર્કલ ખાતે વોચમાં રહેતા ઉપરોકત ઇસમો આવતા આરોપી ખુશાલસિંહ મહેન્દ્રસિંહ રાઠોડ ઉ.વ.૨૬ રહેવાસી ભરતનગર, સીંગલીયા રૂમ નંબર ૪૩૮ ભાવનગર વાળા તથા અન્ય બે સગીરોને પકડી પાડી તેઓની પાસેથી લુંટમાં ગયેલ સોનાનો ચેઇન કિ.રૂ.૩૨,૦૦૦/- તથા સ્પલેન્ડર મો.સા.નંબર GJ-4-CS-5215 કિ.રૂ. ૩૦,૦૦૦/- મળી કુલ કિ.રૂ. ૬૨,૦૦૦/- નો મુદ્દામાલ કબજે કરવામાં આવેલ છે.